Diari Oficial de la Generalitat Valenciana


Sumari del DOGV 5283, del 19-06-2006 (2006/6067)

RESOLUCIÓ de 14 de febrer de 2006, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, d'alimentació a CTC Aridos Les Planes al terme municipal de Vinaròs (Castelló), s'aprova el projecte d'execució i es declara en concret la utilitat pública. Expedient: ATLINE/2005/215/12 (projecte 163/05).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6067


Data del document
:   14-02-2006

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Vinaròs
    * empresa privada
    * indústria elèctrica

RESOLUCIÓ de 14 de febrer de 2006, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, d'alimentació a CTC Aridos Les Planes al terme municipal de Vinaròs (Castelló), s'aprova el projecte d'execució i es declara en concret la utilitat pública. Expedient: ATLINE/2005/215/12 (projecte 163/05). [2006/6067]  
Vist l'expedient ATLINE/2005/215/12 (projecte 163/05), incoat pel Servici Territorial d'Energia de Castelló, a instància de la mercantil Iberdrola Distribución Eléctrica, SAU, (d'ara en avant Iberdrola) amb domicili a l'Av. Germans Bou, 239 de Castelló, relatiu a la sol·licitud d'autorització administrativa, l'aprovació del projecte i la declaració d'utilitat pública en concret per a la construcció d'una línia aèria trifàsica a 20 kV, d'alimentació a CTC Aridos Les Planes al terme municipal de Vinaròs (Castelló).  
Vist que l'expedient ATLINE/2005/215/12 (projecte 163/05), va ser sotmés a informació pública per mitjà de la publicació d'anuncis en el Diari Oficial de la Generalitat de l'11 de novembre de 2005, en el Butlletí Oficial de la Província del 10 de novembre de 2005, i en el Periódico Mediterráneo del 9 de novembre de 2005, i per mitjà d'exposició pública en el tauler d'edictes de l'Ajuntament de Vinaròs.  
Vist que de conformitat amb el que establix la Llei 54/1997, de 27 de novembre, de Sector Elèctric, així com el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, es van remetre en data 23 d'agost de 2005 les separates a l'Ajuntament de Vinaròs, així com a la Confederació Hidrogràfica del Xúquer, i establixen els dos organismes les corresponents condicions, que es troben en l'expedient.  
Vist que durant el període d'informació pública no s'han presentat al·legacions.  
Vist que el projecte presenta un traçat plenament concretat, té en la documentació els plans pertinents a escala adequada, esta suficientment detallat i conté una relació concreta i individualitzada dels béns i dels drets afectats.  
Vist que el dia 15 de setembre de 2005, per part del personal tècnic del Servici Territorial d'Energia, es va emetre un informe tècnic sobre el projecte.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat així com el que establix la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Este Servici Territorial d'Energia de Castelló, resol  
Primer  
Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, d'alimentació a CTC Aridos Les Planes al terme municipal de Vinaròs (Castelló), corresponent a l'expedient amb referència ATLINE/2005/215/12 (projecte 163/05), i les característiques principals de la qual són les següents:  
Lloc de la instal·lació: terme municipal de Vinaròs (Castelló).  
Característiques principals: línia aèria trifàsica a 20 kV d'alimentació a CTC Aridos Les Planes al terme municipal de Vinaròs (Castelló).  
Origen: suport 120318 existent.   
Final: suport que s'ha d'instal·lar per a la conversió d'aeri a subterrani.  
Longitud: 735 metres. Nombre de suports: 5.  
Projecte tipus: línia aèria de MT 1451/0103/1, tipus A-56.  
Pressupost: 14.245,32 euros.  
Segon  
Aprovar el projecte d'execució firmat per l'enginyer tècnic industrial Sr. Pedro Javier Deza Balfagó i visat pel Col·legi Oficial de Perits i Enginyers Tècnics Industrials de València, Delegació de Castelló amb data 13 d'abril de 2005, amb les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'Administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
6. La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte de projecte, es requerisca posar una part d'esta en tensió, es procedirà d'acord amb les condicions següents:  
. Presentació de sol·licitud de finalització d'execució, a la qual acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
. La finalització de l'execució es realitzarà davall la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
. L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.  
. S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
. Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que la dita instal·lació ja estiga en tensió, el peticionari haurà de procedir a la desconnexió a la finalització del dit termini.  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es significa que la publicació d'esta es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció dada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, s'ha intentat la notificació i esta no s'ha pogut realitzar.  
Contra esta resolució, que no posa fi a la via administrativa, podrà interposar-se recurs de alçada davant el secretari autonòmic d'Infraestructures, en el termini d'un mes, comptador a partir de l'endemà de la notificació de la present, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló, 14 de febrer de 2006.. El cap del Servici Territorial d'Energia: Leopoldo Igual Diaz-Teran.